<classify> Hoja hiyo ilitolewa juzi na wadau wa soka ambao wameendelea kujitokeza kununua bidhaa mbalimbali za michezo katika duka la vifaa vya michezo la Azam Fc lililofunguliwa mtaa wa Kariakoo na Mkunguni.Duka hilo lenye bidhaa mbalimbali za michezo vikiwamo viatu, fulana, bukta, mabegi, kofia, soksi na vinginevyo limekuwa kivutio kikubwa kwa mashabiki pamoja na wadau wa soka kwa ujumla.Mmoja kati ya mashabiki wa timu ya Azam Fc, Juma Saidi akizungumza na gazeti hili katika duka hilo alisema klabu hiyo imejisogeza zaidi na mashabiki wake kwa kuwafungulia duka, lakini aliwataka kufungua maduka mengine mikoani.Alisema kuwa ameguswa zaidi na uwepo wa jezi kwa ajili ya watoto na kusema kuwa hatua hiyo ni nzuri kwa kuwa inaanza kuwajenga watoto kuipenda timu tangu wakiwa wadogo.Najua kinachowafanya watu wengi kuzipenda timu kubwa hizo mbili za Simba na Yanga ni kwa sababu tangu wakiwa wanakua wamekuwa wakizisikia zaidi na kwa sasa kama Azam ikitaka kuendelea kupata wateja ni vema wakaanza kuwekeza kama hivi kwa watoto tangu wakiwa wadogo, alisema Saidi.Kwa upande wake Iren Mwikange alisema kuwa mikoani kuna mashabiki wengi wa timu hiyo na kuitaka klabu hiyo kuwa na mikakati ya kuwafikia kwa huduma bidhaa zenye nembo ya Azama Fc.  <topic>: michezo 